Stungiai
Stungiai – kaimas šiaurės vakarinėje Joniškio rajono savivaldybės dalyje, 3 km į pietryčius nuo Žagarės, tarp Vilkyčio ir Švėtelės upelių, prie plento  153  Joniškis–Žagarė–Naujoji Akmenė . Seniūnaitijos centras. Yra biblioteka, paštas (LT-84022), vaismedžių auginimo bendrovė „Žagarės sodai“. Prie įvažiavimo į kaimą stovi kryžius. Likę Stungių kapinyno liekanų. Atsišakoja kelias  1614  Stungiai–Bandoriai–Daunoriškė  ir kelias į Veršius.